PRITARTA

Tauragės lopšelio-darželio ,,Kodėlčius“

Tarybos nutarimu

2018 m. gruodžio 12 d.

protokolas Nr.5

PRITARTA

Tauragės rajono savivaldybės administracijos

Švietimo ir sporto skyriaus vedėjo

2018 m. gruodžio 21 d.

įsakymu Nr. 101-40

PATVIRTINTA

Tauragės lopšelio-darželio ,,Kodėlčius“

direktoriaus 2019 m. sausio 11 d.

įsakymu Nr. V-4

**TAURAGĖS LOPŠELIO-DARŽELIO ,,KODĖLČIUS“ STRATEGINIS VEIKLOS PLANAS**

**2019-2022 M.**

**TURINYS**

1. Įvadas ..................................................................................................................................2
2. Bendrosios žinios................................................................................................................4
3. Bendrosios nuostatos..........................................................................................................4
4. Išorinė analizė .......................... .........................................................................................5
5. Vidinė analizė.....................................................................................................................6
6. SSGG analizė......................................................................................................................9
7. Lopšelio-darželio strategija ..............................................................................................10
8. Strateginiai tikslai ir jų įgyvendinimas ..........................................................................11
9. Strateginių priemonių planas ...........................................................................................16
10. Strateginio plano įgyvendinimas .....................................................................................20

**ĮVADAS**

Strateginis planas – tai veiklos programa ketverių metų laikotarpiui. Jame numatomas nenutrūkstamas procesas įstaigos visuotinai aptartiems galutiniams tikslams pasiekti. Strateginis planas padeda numatyti ir kontroliuoti aplinkoje vykstančius procesus (miesto, rajono, mikrorajono, įstaigos), išlaikyti veiklos tęstinumą, vienyti bendruomenę ir nukreipti jos veiklą svarbiausių tikslų link. Strateginio plano tikslas – kurti savitą įstaigos modelį, kuris leistų veiksmingai įgyvendinti plane numatytąsias programas ir užtikrinti teikiamų paslaugų kokybę. Įstaigos strateginiai planai buvo sukurti 2010-2015 m., 2016-2018 m. ir suderinti su steigėju. Vėliau šie planai buvo koreguojami, pratęsiami, atsižvelgiant į įstaigos veiklos rezultatus. 2018 metais įvertinus vidaus ir išorės veiksnius, atlikus veiklos kokybines ir kiekybines analizes ir atsižvelgus į gautus veiklos įsivertinimo rezultatus bei numatytus naujus sėkmės rodiklius, buvo parengtas strateginis planas 2019-2021 metams. Rengiant strateginį planą rėmėmės šiais principais.

**Konceptualumo** – ugdymo institucijos veiklos planavimas grindžiamas dokumentais, reglamentuojančiais švietimo įstaigų veiklos politiką.

**Moksliškumo** – veiklos planavimas grindžiamas vadybos, pedagogikos, psichologijos mokslų įžvalgomis ir rekomendacijomis.

**Visapusiškumo** – planas siejamas su vaiku, jo šeima, artimiausia aplinka, įstaigos specifika, filosofija ir tradicijomis.

**Perspektyvumo** – veikla planuojama ilgesniam laiko tarpsniui, kadangi daugelį problemų išspręsti ir tikslus įgyvendinti galima tik per ilgesnį laiko tarpą.

**Partnerystės** – rengiant strateginį planą dalyvavo lopšelio - darželio administracija, pedagogai, tėvai, buvo ieškoma tarpusavio supratimo ir susitarimų.

**Veiksmingumo** – kokybiškų rezultatų siekiama, sumaniai ir taupiai naudojant materialinius ir intelektualinius išteklius. Nuolat vertinama, analizuojama ir planuojama darželio veikla, remiamasi jos veiksminga vadyba – tinkamais, laiku ir visai bendruomenei priimtinais sprendimais.

Strateginį planą 2019 - 2022 metams rengė 2018 m. vasario 2 d. direktoriaus įsakymu sudaryta strateginio planavimo darbo grupė, į kurios sudėtį įėjo administracijos nariai, pedagogai, tėvų atstovai. Rengiant planą vadovautasi:

* Lietuvos Respublikos švietimo įstatymu (1991 m.);
* Lietuvos Respublikos švietimo įstatymo pakeitimo įstatymu (2011 m.)
* Valstybine švietimo 2012-2022 metų strategija;
* Lietuvos pažangos strategija „Lietuva 2030“ (2012 m.);
* Lietuvos Respublikos švietimo ir mokslo ministerijos 2016-2018 metų strateginiu planu;
* Tauragės rajono savivaldybės 2018-2020 metų strateginiu planu;
* Lopšelio-darželio veiklos įsivertinimo rezultatais (2016-2018 m.);
* Lopšelio-darželio veiklos ataskaitomis (2016-2018 m.);
* Lopšelio-darželio bendruomenės narių rekomendacijomis, pageidavimais, lūkesčiais ir pasiūlymais;
* Visuomenės poreikiais, esama situacija, išoriniais ir vidiniais veiksniais bei atsižvelgiama į turimus žmogiškuosius ir materialinius išteklius.

Parengta strategija sudarys optimalias sąlygas lopšeliui-darželiui „Kodėlčius“ tapti kokybiška, patrauklia ir savita ugdymo institucija.

**I. BENDROSIOS ŽINIOS**

|  |  |
| --- | --- |
| Pavadinimas | Tauragės lopšelis-darželis ,,Kodėlčius“ |
| Steigėjas | Tauragės rajono savivaldybės taryba |
| Teisinė forma | Tauragės rajono savivaldybės biudžetinė įstaiga, pelno nesiekianti švietimo, vaikų ugdymo institucija, teikianti ikimokyklinį ir priešmokyklinį ugdymą. |
| Teisinis statusas | Juridinis asmuo, kodas 302430295 |
| Tipas | Savivaldybės biudžetinė įstaiga |
| Paskirtis | Neformaliojo švietimo mokykla |
| Mokomoji kalba | Lietuvių |
| Pagrindinė veiklos rūšis | Pagrindinė veiklos sritis – švietimas, rūšis – ikimokyklinis ir priešmokyklinis ugdymas, kodas 80.10.10 |
| Įkūrimo data | Mokyklos įsteigimo data: 2009-09-01 |
| Adresas | Moksleivių alėja 12, Tauragė LT - 72288 |
| Telefonai | 8 446) 57710; 8 686 70396 |
| Elektroninis paštas, svetainės adresas | [darzeliskodelcius@gmail.com](mailto:darzeliskodelcius@gmail.com)  www.kodelciusld.lt |

**II. BENDROSIOS NUOSTATOS**

Tauragės lopšelyje-darželyje ,,Kodėlčius“ veikia 12 grupių: ankstyvojo (nuo 1,6 m. iki 3 m.), ikimokyklinio (nuo 3 m. iki 6 m.) ir priešmokyklinio ugdymo (nuo 6 m. iki 7 m.). Vaikai į grupes priimami pagal Centralizuotą vaikų priėmimo į Tauragės rajono mokyklų ikimokyklinio ir priešmokyklinio ugdymo grupes tvarką, patvirtintą Tauragės rajono savivaldybės tarybos 2007 m. gruodžio 7 d. sprendimu Nr.1-380 ,,Dėl centralizuoto vaikų priėmimo į Tauragės rajono mokyklų ikimokyklinio ir priešmokyklinio ugdymo (III modelio) grupes tvarkos patvirtinimo“

Tauragės lopšelis-darželis ,,Kodėlčius“ :

* Teikia ankstyvojo, ikimokyklinio ugdymo paslaugas pagal Ikimokyklinio ugdymo programą ,,Kodėlčiukų žingsneliai“;
* Priešmokyklinėse grupėse ugdymą vykdo pagal Priešmokyklinio ugdymo bendrąją programą ir įgyvendina tarptautinę programą ,,Zipio draugai“;
* Įgyvendina socialinę-psichologinę ugdymo programą ,,Kimochis“;
* Sėkmingai dalyvauja tarptautiniuose, respublikiniuose, rajoniniuose sporto ir meniniuose projektuose;
* Kuria ir tobulina ugdymo(si) aplinką;
* Organizuoja kalbos ir komunikacijos sutrikimų turinčių vaikų ugdymą;
* Teikia švietimo pagalbą šeimoms;
* Organizuoja pagal galimybes papildomo ugdymo paslaugas.

**III. IŠORINĖ ANALIZĖ**

|  |  |  |
| --- | --- | --- |
| **VEIKSNIAI** | **APLINKA** | |
| **GALIMYBĖS** | **GRĖSMĖS** |
| **Politiniai-teisiniai** | Lietuvai įžengus į itin sparčios kaitos, kupiną naujų pokyčių amžių, esminiai dokumentai, reglamentuojantys lopšelio-darželio veiklą, kelia naujus reikalavimus ir asmeniui, ir ugdymo institucijai. Švietimo politika susitelkė į ugdymo kokybę, ugdymo turinio kaitą ir jo prieinamumą. O tai sąlygoja lopšelio-darželio ugdymo programos atnaujinimą, įrodymais ir patirtimi grįstą lyderystę. Stiprinama istorinė savimonė ir savigarba, skatinama įvairių rūšių kultūrinė ir meninė raiška. Didinamas tarptautiškumas, plėtojamas IKT naudojimas. | Švietimo politikos kaitos strategija nepakankamai siejama su kitų ekonominių ir socialinių reformų strategijomis, nepakankamai suderinta valstybės ir savivaldybės švietimo politika.  Nepakankamai modernizuotas pedagogų rengimas. Neužtikrinamos lygios galimybės dalyvauti socialinės atskirties rizikos grupėms, stokojama dėmesio gabiems ugdytiniams. Silpnai išplėtota kokybės kultūra, darželio bendruomenė nėra aktyviai įsitraukusi į kokybės ir įrodymais grįstos vadybos kūrimo procesus kaip sprendimų siūlytojai ir priėmėjai. |
| **Ekonominiai** | Siekiant lopšelio-darželio modernizavimo, kompiuterizavimo bei technologinio aprūpinimo, kuriant naujas ugdymo aplinkas ir atnaujinant senąsias, būtina vykdyti švietimo finansavimo reformą, kuri užtikrintų geresnį lopšelio – darželio paslaugų prieinamumą ir kokybę.  Norint modernizuoti ir renovuoti įstaigą, svarbu pritraukti įvairių ES fondų ir programų lėšas, rengti paraiškas ES projektams, kas leistų atnaujinti edukacines aplinkas ir lopšelio-darželio pastatą. | Finansavimas neatitinka įstaigos poreikių. Valstybės ir savivaldybės lėšų pakanka lopšeliui-darželiui išlaikyti, bet ne jam renovuoti ir atnaujinti iš esmės.  Pedagogų maži atlyginimai neproporcingi didžiųjų miestų ekonominio išsivystymo lygiui. Įstaigos personalas neturi būtinų įgūdžių rengiant paraiškas ES projektams ir įsisavinant jų lėšas. |
| **Socialiniai-demografiniai** | Vyriausybės parama šeimoms, auginančioms vaikus, sudaro sąlygas gimstamumo didėjimui. Augant šalies ekonomikai , sumažės socialinės atskirties apimtis. Didėjanti ikimokyklinių įstaigų paklausa, auga visuomenės pasitikėjimas ugdymu, švietimu.  Lietuva tampa vis atviresnė pasauliui, todėl joje formuosis kitataučių bendruomenės. Didėja ir besimokančių visose švietimo pakopose, populiarėja motyvacija mokytis visą gyvenimą. | Ilginant pensijinį amžių, didėja pedagogų pensininkų skaičius.  Į darželius neateina dirbti gabus jaunimas, trūksta auklėtojų - ikimokyklinio ugdymo specialistų.  Gyventojų emigracija sukelia vaikų paliktų be priežiūros skaičiaus didėjimą ir teisėto globėjo problemas.  Šeimos krizė ir dalies gyventojų sunki socialinė padėtis didina socialinius švietimo sistemos įsipareigojimus. Nepakankamai užtikrinama ugdymo kokybė dėl nuolatinio specialiųjų poreikių vaikų skaičiaus didėjimo. |
| **Technologiniai** | „Technologinė revoliucija” sąlygoja fundamentalius pokyčius visuomenės gyvenime. Diegiamos informacinės technologijos keičia ugdymo/si sampratą. Informacinės technologijos leidžia teikti neribotą informaciją.  Naujų šiuolaikinių technologijų įsigijimas, įdiegimas, panaudojimas pagerina ugdymo procesą: jis darosi patrauklesnis ir įvairesnis. Pedagogai, gebantys dirbti su technologijomis ugdymo procese, užtikrina kokybišką ugdymo(si) procesą, glaudų bendradarbiavimą su ugdytinių šeimomis. | Nėra parengta internetinių paslaugų kūrimo ir finansavimo sistema. Trūksta lėšų legalioms programoms, modernioms metodinėms priemonėms įsigyti. Neracionalus informacinių technologijų naudojimas (televizoriaus, kompiuterio, kompiuterinių žaidimų) kelia grėsmę ugdytinių sveikatai bei sakytinės kalbos plėtojimui. |

**IV. VIDINĖ ANALIZĖ**

**4.1. Įstaigos organizacinė struktūra, valdymas.**

Lopšelio-darželio ,,Kodėlčius“ struktūrą sudaro:

* Administracija **–** direktorius, direktoriaus pavaduotoja ugdymui, direktoriaus pavaduotojas ūkio reikalams, vyr. buhalterė, sekretorė.
* Pedagogai **–** ikimokyklinių grupių mokytojos, priešmokyklinio ugdymo mokytojos, meninio ugdymo mokytoja, logopedė, psichologė, socialinė pedagogė.
* Sveikatos priežiūros specialistė/dietistė koordinuoja vaikų maitinimo bei sanitarinio-higieninio režimo organizavimą.
* Aptarnaujantis personalas **–** auklėtojų padėjėjos, tarnybinių patalpų valytoja, pastatų ir statinių priežiūros darbininkai, skalbėja, kiemsargis - rūpinasi įstaigos patalpų švara ir higiena, organizuoja ir vykdo pastatų, inventoriaus, ugdymo priemonių priežiūrą bei apsaugą.

Administracija:

|  |  |
| --- | --- |
| Vardas, pavardė | Pareigos |
| Lina Kymantienė | direktorė |
| Lina Nevardauskienė | direktoriaus pavaduotoja ugdymui |
| Mindaugas Albrechtas | direktoriaus pavaduotojas ūkio reikalams |

Įstaigoje veikia šios savivaldos institucijos:

* Lopšelio-darželio taryba
* Mokytojų taryba
* Grupių tėvų komitetai
* Darbo taryba

Lopšeliui-darželiui vadovauja direktorius, kuris skiriamas į pareigas ir atleidžiamas iš jų Lietuvos Respublikos darbo kodekso ir kitų teisės aktų nustatyta tvarka. Direktoriaus funkcijas reglamentuoja lopšelio-darželio nuostatai ir pareigybės aprašas.

**Lopšelio-darželio taryba** – aukščiausia savivaldos institucija, telkianti tėvų, pedagogų, darbuotojų atstovus svarbiausiems lopšelio-darželio veiklos tikslams ir uždaviniams numatyti ir įgyvendinti. Tarybos funkcijas reglamentuoja nuostatai.

**Mokytojų taryba** – savivaldos institucija pagrindiniams pedagogų profesiniams ir ugdymo klausimams spręsti. Ją sudaro lopšelio-darželio vadovai, dirbantys pedagogai ir kiti ugdymo procese dalyvaujantys darbuotojai.

Darbuotojų interesams atstovauja **Darbo taryba.**

Įstaigoje veikia Vaiko gerovės, Mokytojų atestacijos komisijos.

* 1. **Žmogiškieji ištekliai**
     1. **Ugdytiniai**

Vaikai į lopšelį-darželį priimami pagal Centralizuoto vaikų priėmimo į Tauragės rajono mokyklų ir priešmokyklinio ugdymo (III modelio) grupes tvarką. Iki 2018 m. rugsėjo 1 d. vaikų skaičius grupėse viršijo leistiną higienos normą: ankstyvojo ugdymo grupių sąrašuose buvo po 20 vaikų, o ikimokyklinio ir priešmokyklinio ugdymo grupėse – po 25 vaikus. Nuo 2018 m. rugsėjo 1 d. pradėta priiminėti vaikus į grupes, prisilaikant higienos normas, todėl vaikų skaičius sumažėjo. Kaita atsispindi lentelėje:

|  |  |  |  |
| --- | --- | --- | --- |
| **Metai** | **2016** | **2017** | **2018** |
| **Vaikų skaičius** | 274 | 283 | 264 |

Ugdytinių pasiskirstymas pagal amžių:

|  |  |  |  |
| --- | --- | --- | --- |
| **Metai** | **2016** | **2017** | **2018** |
| **Ankstyvojo ugdymo grupėse vaikų skaičius** | 70 | 40 | 30 |
| **Ikimokyklinio ugdymo grupėse vaikų skaičius** | 154 | 173 | 185 |
| **Priešmokyklinio ugdymo grupėse vaikų skaičius** | 50 | 70 | 49 |

* + 1. **Ugdytojai**

Pedagogų išsilavinimas:

|  |  |  |
| --- | --- | --- |
| **Iš viso pedagogų** | **Aukštasis** | **Aukštesnysis** |
| 25 | 15 | 10 |

Pedagogų kvalifikacija:

|  |  |  |  |
| --- | --- | --- | --- |
| Mokytojas | Vyr.mokytojas | Mokytojas-metodininkas | Ketvirtos kategorijos psichologas |
| 5 | 14 | 5 | 1 |

* + 1. **Tėvai**

Tėvai turi teisę dalyvauti lopšelio-darželio savivaldos veikloje, vaikų ugdymo procese, gauti informaciją apie vaiko ugdymo sąlygas ir rezultatus, jie aktyviai dalyvauja susirinkimuose, tėvų komitetų veikloje. Tėvai bendradarbiauja su pedagogais ir kitais specialistais, sprendžiant vaiko ugdymo ir priežiūros klausimus, padeda sudaryti reikiamas sąlygas vaiko fizinei, protinei, dvasinei, dorovinei, socialinei raidai.

Dauguma vaikų auga palankioje socialinėje aplinkoje, materialiai aprūpintose šeimose.

|  |  |
| --- | --- |
|  | Skaičius |
| Menkai materialiai apsirūpinusios šeimos | 2 |
| Daugiavaikės šeimos | 17 |
| Mamos, vienos auginančios vaikus | 21 |
| Socialinės rizikos šeimos | 1 |

* 1. **Planavimo struktūra**

Planavimo struktūrą sudaro lopšelio - darželio strateginis planas, metinis veiklos planas, metinis metodinės veiklos planas, atestacijos programos, Vaiko gerovės komisijos planai, grupių metiniai ir trumpalaikiai ugdymo planai, savivaldos institucijų – darželio tarybos, Mokytojų tarybos veiklos planai. Planams sukurti sudaromos darbo grupės, o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Su strateginiu planu, metiniu veiklos planu supažindinama lopšelio-darželio „Kodėlčius“ taryba, kuri pristato juos darbuotojams, ugdytinių tėvams visuotiniuose bendruomenės susirinkimuose.

Ikimokyklinis ugdymas vyksta pagal įstaigos ikimokyklinio ugdymo programą ,,Kodėlčiukų žingsneliai“. Programos turinys orientuotas į vaikų visuminį ugdymą(si), būtiniausių vaiko poreikių: fizinio ir psichinio saugumo, judėjimo, žaidimo, bendravimo ir bendradarbiavimo, pažinimo, saviraiškos tenkinimą.

Priešmokyklinis ugdymas organizuojamas pagal ,,Priešmokyklinio ugdymo ir ugdymosi bendrąją programą“, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V - 779. Priešmokyklinio ugdymo grupėse įgyvendinama tarptautinė socialinių įgūdžių ugdymo programa „Zipio draugai.“

Planai ir programos derinami, siekiama dermės tarp įvairių planų tikslų ir uždavinių. Planavimo formos ir procedūros nuolatos tobulinamos, siekiant kuo didesnio visos įstaigos bendruomenės įsitraukimo į patį planavimo procesą.

**4.4 . Finansiniai ištekliai**

Lopšelio-darželio finansinius išteklius sudaro: valstybės biudžeto lėšos, Tauragės rajono savivaldybės biudžeto lėšos, ugdytinių tėvų mokamos lėšos ugdymo procesui gerinti. Šios lėšos skiriamos pagal patvirtintas sąmatas. Finansines lėšas sudaro fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus. Nuo 2010 metų materialinės bazės gerinimui bei stiprinimui naudojamos finansinės lėšos iš gautos 2 proc. gyventojų pajamų mokesčio.

Lopšelis-darželis finansinę apskaitą tvarko savarankiškai, finansines operacijas atlieka įstaigos vyr. buhalteris. Lopšelio-darželio finansinės veiklos vykdymą reglamentuoja bendruomenės sukurta apskaitos politika, kuri 2017 metais buvo koreguota vadovaujantis LR Viešojo sektoriaus apskaitos ir finansinės atskaitomybės standartais. Bendruomenės nariai dalyvauja planuojant lėšas ir nuolat informuojami apie jų panaudojimą. Teikiamos ataskaitos įstaigos tarybai apie gautų lėšų veiksmingą ir tikslingą panaudojimą.

**4.5.Veiklos įsivertinimas**

Lopšelio-darželio bendruomenė, siekdama tobulinti įstaigos veiklą ir kokybiškai ugdyti bei auklėti jaunąją kartą, kasmet įsivertina savo veiklą. Įsivertinimas tampa esmine ir svarbiausia įstaigos efektyvumo vertinimo forma. Veiklos įsivertinimas įstaigoje iki 2017 m. atliktas remiantis patvirtinta „Ikimokyklinio ugdymo mokyklos vidaus audito metodika“ (LR švietimo ir mokslo ministro 2015-07-22 įsakymas Nr. ISAK-1557). 2017 m. lapkričio 7 d. direktoriaus įsakymu patvirtinta nauja veiklos kokybės įsivertinimo tvarka, kuri parengta pagal ,,Mokyklos, įgyvendinančios bendrojo ugdymo programas, veiklos kokybės įsivertinimo metodiką“

Įsivertinant veiklą, dalyvauja visa bendruomenė. Per 2015 – 2018 m. laikotarpį įvertintos 3 sritys: ,,Bendradarbiavimas su šeima“, ,,Individualių vaiko saugumo, emocinių, fizinių ir socialinių poreikių tenkinimas“, ,,Vaiko daroma pažanga įvairiais amžiaus tarpsniais“. Visi šie rodikliai įvertinti 3-iuoju lygiu, padarytos išvados, įgyvendintos rekomendacijos.

Lopšelio-darželio vidinė veiklos stebėsena ir priežiūra planuojama metams. Stebėsenos funkcijas atlieka lopšelio-darželio vadovybė, savivaldos institucijos. Lopšelio-darželio vidinė veiklos kontrolė vykdoma išorės ir vidaus norminių teisės aktų nustatyta tvarka ir yra orientuota į darbuotojų mokymą bei pagalbos jam suteikimą. Pagrindiniai vidaus dokumentai, pagal kuriuos vykdoma veiklos priežiūra, yra lopšelio-darželio nuostatai, darbo tvarkos taisyklės, pareigybių aprašymai. Ugdomosios veiklos priežiūros planui kasmet pritaria Mokytojų taryba, priežiūrą vykdo paskirti asmenys, apie veiklą informuojama metodiniuose pasitarimuose. Vaikų ugdymo pasiekimai vertinami du kartus metuose (rudenį iki spalio 15 d. ir pavasarį iki gegužės 15 d.) pagal ugdymo sritis ir kompetencijas. Veiklos planai, ugdymo programos, viešųjų pirkimų planai, viešųjų pirkimų ataskaitos, metinės veiklos ataskaitos skelbiami darželio interneto svetainėje, prieinami plačiajai visuomenei.

**V. SSGG ANALIZĖ**

|  |  |
| --- | --- |
| **Stipriosios pusės**   * Lopšelio-darželio bendruomenės sukurta ir atnaujinta ikimokyklinio ugdymo programa ,,Kodėlčiukų žingsneliai“ atitinka valstybės nustatytus reikalavimus. * Įstaigoje ugdymo(si) procesas organizuojamas kokybiškai, atliepia vaikų ugdymo(si) poreikius, tėvų lūkesčius. * Sudarytos sąlygos vaikų saviraiškos, fiziniams, socialiniams, emociniams poreikiams tenkinti. * Bendruomenės nariai dalyvauja kuriant mokyklos politiką bei strategiją. * Dirba kvalifikuoti pedagogai ir kiti specialistai, aiški ir skaidri personalo politika, nedidelė darbuotojų kaita. * Jauki ir saugi ugdymo aplinka. | **Silpnosios pusės**   * Nepakankamas tėvų aktyvumas ir jų siekis dalyvauti vaikų ugdymo procese. * Tobulintina informavimo sistema organi-zaciniais, metodiniais, pagalbos, paramos šeimai ir kitais socialiniais bei edukaciniais klausimais. * Skatintinas mokyklos savivaldos institucijų veiklumas. * Nepakankamai išnaudojama socialinė partnerystė siekiant ugdymo kokybės ir įvairovės. * Įstaiga neturi patirties, užsienio kalbos įgūdžių rengiant ES projektus ir negali įsisavinti atitinkamų lėšų. |
| **Galimybės**   * Lietuvos švietimą reglamentuojantys dokumentai skatina gerinti ugdymo kokybę, užtikrinti kokybišką ikimokyklinį ir priešmokyklinį ugdymą. * Darželio turimos priemonės, pedagogų kompetencija leidžia siekti kokybiško ugdymo. * Darželis gali įsijungti į projektus, kurie padeda pagerinti ugdymo pasiekimus, stiprinti pedagogų kompetenciją, gerinti darbuotojų darbo sąlygas ir užtikrinti saugią aplinką. * Dalyvavimas socialinių partnerių projektinėje veikloje, kartu parengiant ir vykdant vaikų sveikatą saugojančius ir stiprinančius projektus. * Dalyvauti ir vykdyti miesto, ES lygio projektines programas, papildomam finansavimui | **Grėsmės**   * Didėja migracijos rodiklis. Daugėja šeimų, išvykstančių laikinai dirbti užsienyje, kurios laikiną vaikų globą patiki seneliams ar kitiems artimiesiems, o tai įtakoja vaikų emocinę būklę ir ugdymosi pasiekimus. * Sunkėjanti gyventojų socialinė padėtis didina socialinius įstaigos įsipareigojimus. * Daugėja vaikų, turinčių ugdymosi sunkumų, emocijų ir elgesio sutrikimų. * Kompiuterinės technologijos išstumia knygą, kūrybinius žaidimus, gyvą bendravimą. * Pedagogų atlyginimai neatitinka esamos ekonominės padėties. Pedagogai praranda motyvaciją dirbti darželiuose, jaučiamas jų trūkumas. * Sudėtinga gauti investicijų įstaigos moder-nizavimui, nes nepakankamas finansavimas. |

**VI. LOPŠELIO-DARŽELIO STRATEGIJA**

**6.1. Vizija.**

Laimingo vaiko darželis. Tai moderni, profesionali, atvira, aktyviai veikianti, nuolat besimokanti, kurianti saugią, šiuolaikišką ugdymo(si) aplinką ugdymo įstaiga.

**6.2. Misija.**

Teikti kokybiškas ikimokyklinio ir priešmokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.

**6.3. Vertybės.**

Atsakomybė – darbuotojų, tėvų, vaikų įsipareigojimai.

Bendradarbiavimas – bendruomenės susitelkimas.

Profesionalumas – nuolatinis darbuotojų tobulėjimas, pažangių ugdymo technologijų diegimas.

Sveikata – sveikos ir saugios aplinkos puoselėjimas.

Pagarba – pagarba žmogui, tradicijoms.

**6.4. Strateginiai prioritetai.**

Vaikų ugdymo(si) proceso tobulinimas taikant kokybišką ir inovatyvų ugdymą(si).

Vaikų pasiekimų ir pažangos vertinimo sistemos tobulinimas;

Pedagogų profesinės kultūros ir kompetencijų tobulinimas.

Pedagogų ir tėvų veiklos dermės plėtojimas.

Materialinės bazės turtinimas ir atnaujinimas.

**VII. STRATEGINIAI TIKSLAI IR JŲ ĮGYVENDINIMAS**

**7.1. Kokybiško ir inovatyvaus ugdymo(si) užtikrinimas.**

**7.2. Modernios, aktyvinančios ugdymo aplinkos kūrimas.**

**7.3. Bendradarbiavimo su šeima plėtotė.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Programa** | | | | **Strateginio tikslo pavadinimas** | | | | | | |
| **1** | | | | **Kokybiško ir inovatyvaus ugdymo(si) užtikrinimas** | | | | | | |
| **Strateginio tikslo aprašymas.**  Įstaiga vykdo ankstyvąjį, ikimokyklinį ir priešmokyklinį ugdymą. Mokykla ugdymo procesą organizuoja pagal pačių sukurtą ir 2018 m. atnaujintą ikimokyklinio ugdymo programą „Kodėlčiaus žingsneliai“ ir LR ŠMM patvirtintą „Priešmokyklinio ugdymo bendrąją programą“. Vaikams teikiamos logopedo, psichologo, kūno kultūros, visuomenės sveikatos priežiūros specialistų, socialinio pedagogo paslaugos. Pedagogai turi galimybes kelti kvalifikaciją, nuolat tobulintis.  Siekiant šio tikslo įgyvendinimo, ypatingas dėmesys bus skiriamas individualiam ugdymo turinio planavimui ir vaikų pasiekimų vertinimui pagal LR ŠMM rekomendacijas bei įtraukiant kuo daugiau inovatyvių ugdymo metodų ir būdų. Svarbu užtikrinti lengvesnį vaiko perėjimą iš priešmokyklinio į pradinį ugdymą. | | | | | | | | | | |
| **Uždaviniai** | | | **Esamas rodiklis** | | | **Planuojamas rezultatas** | | **Išteklių poreikis** | | **Laikas** |
| * 1. Kūrybingai ir veiksmingai įgyvendinti ikimokyklinio ugdymo ir priešmokyklinio ugdymo programą.   1.2. Užtikrinti ankstyvojo, ikimokyklinio ir priešmokyklinio amžiaus vaikų visapusišką asmenybės raidą.  1.3. Siekti nuolatinio pedagogų ir kitų darbuotojų profesinio tobulėjimo, telkti veiklią ir atsakingą bendruomenę. | | | Lopšelyje-darželyje ikimokyklinio amžiaus vaikų ugdymas organizuojamas pagal 2018 m. patvirtintą Ikimokyklinio ugdymo programą ,,Kodėlčiukų žingsneliai“.  Į priešmokyklinį ugdymą integruojama socialinių įgūdžių programa ,,Zipio draugai“. Ugdymas organizuojamas sąmoningai, tikslingai, išlaikant pusiausvyrą tarp pedagogo planuotos veiklos ir vaikų spontaniškai pasiūlytos veiklos. Įgyvendinami projektai vaikų socialinei, sveikatos, pažinimo kompetencijai ugdyti.  Vykdomi edukaciniai projektai, vaikų sveikatos stiprinimo, pažinimo ir meninės saviraiškos skatinimas. Organizuojamos edukacinės programos kitose erdvėse, išvykose, socialinių partnerių bei miesto renginiuose. Priešmokyklinio amžiaus vaikai paruošiami sėkmingam startui mokykloje. Pasiekimai vertinami du kartus per metus.  Įstaigoje dirba kompetentingi, patirtį turintys pedagogai.  Įstaiga aktyviai dalyvauja rajoniniuose, respublikiniuose metodiniuose renginiuose, skleisdami savo darbo gerąją patirtį.  Tačiau vis dar trūksta komandinio darbo, kompiuterinio raštingumo įgūdžių, inovatyvių metodų taikymo ugdymo procese.  Stinga žinių ir užsieno kalbos įgūdžių rengiant tarptautinius projektus. | | | Įgyvendinama atnaujinta programa, orientuota į šiuolaikinio vaiko poreikius ir tėvų lūkesčius. Išanalizuota ir pritaikyta pažangių užsienio šalių patirtis. Vyks nuolatinė refleksija vaikų ugdymosi ir pasiekimų vertinimo klausimais.  Įgyvendinami/tęsiami sveikatingumo, sporto, meninio ugdymo, tautos kultūros puoselėjimo projektai.  Nuolat identifikuojami vaikų ugdymosi poreikiai.  Bus sudaromos sąlygos nuolatiniam, visapusiškam vaikų tobulėjimui.  Užtikrinamas efektyvus vaikų parengimas mokyklai.  Stiprinamas dėmesys gabių ir spec. poreikių vaikų ugdymui: parengtos specialiųjų poreikių ir gabių vaikų ugdymo rekomendacijos-aprašai.  Tobulinama vaiko pasiekimų vertinimo sistema.  Įgyvendinama pedagogų kvalifikacijos tobulinimo programa, kurioje numatytas pedagogų gebėjimų tobulinimas užsienio kalbos ir IKT taikymo srityse. Kitų darbuotojų kvalifikacijos tobulinimas vyksta pagal atskirus planus. Organizuojami komandos stiprinimo mokymai ir dalijamasi lyderyste.  Pedagogai ir kiti darbuotojai bus telkiami organizuoti išvykas ir kitus renginius, puoselėjant turimas ir kuriant naujas įstaigos tradicijas. | | Žmogiškieji ištekliai.  Biudžeto lėšos ir valstybės lėšos.  Biudžeto ir valstybės lėšos.  Žmogiškieji ištekliai.  Lėšos, skirtos kvalifikacijai | | 2019-2022  2019-2022  2019-2022 |
|  | | | | | | | | | | |
| **Programa** | **Strateginio tikslo pavadinimas** | | | | | | | | | | |
| **2** | **Modernios, aktyvinančios ugdymo aplinkos kūrimas.** | | | | | | | | | | |
| **Strateginio tikslo aprašymas.**  Siekiant įgyvendinti šį tikslą, bus stiprinama lopšelio-darželio materialinė bazė, ieškoma papildomo finansavimo galimybių, rašant projektus. Vaikų ugdymo grupės aprūpinamos žaislais, vaikų amžių atitinkančiomis ugdymo(si) priemonėmis, sporto inventoriumi, tyrinėjimui ir pasaulio pažinimui reikalingomis priemonėmis. Bus inicijuojamas interaktyvaus mokymo priemonių komplekto STEAM įsigijimas. Turi būti gerinamos darbo sąlygos darbuotojams, aplinką papildant nauja kompiuterine įranga. Atliekama pastato modernizacija ir renovacija. | | | | | | | | | | | |
| **Uždaviniai** | | **Esamas rodiklis** | | | **Planuojamas rezultatas** | | **Išteklių poreikis** | | **Laikas** | | |
| 2.1.Kurti funkcionalią ugdymo(si) aplinką, atnaujinant ją vaiko amžių ir galimybes atitinkančiomis ugdymo(si) priemonėmis ir žaislais.  2.2.Modernizuoti pedagogų darbą ir tobulinti pedagogų kompiuterinio raštingumo kompetenciją.  2.3.Efektyviai rengti projektus finansinei paramai gauti | | Ikimokyklinio ir priešmokyklinio ugdymo grupėse sukurta ugdymo aplinka atliepia vaikų amžiaus galimybes, tačiau dar ne visiškai atitinka higienos normos standartus. Mažokai priemonių, skirtų tyrinėjimui ir pažinimo kompetencijai ugdyti.  Visi įstaigos pedagogai ir kiti darbuotojai gali naudotis kompiuterine technika, tačiau dalis šios technikos yra pasenę ir reikalinga atnaujinti. Ne visi pedagogai sugeba efektyviai valdyti IKT.  Prieiga prie interneto yra kiekvienoje grupėje, tačiau nėra pakankamos spartos.  Įstaigoje tik priešmokyklinėse grupėse yra SMART lentos.  Metodiniame kabinete yra tik 2 kompiuteriai.  Pedagogai neturi pakankamų įgūdžių kvalifikuotai rengti projektus finansinei paramai gauti. | | | Bus įsigyta inovatyvių ugdymo priemonių. Sudarytos sąlygos vaiko visapusiškam ugdymui. Pedagogai taikys inovatyvius metodus, kurie pasitvirtino kitose šalyse.  Atnaujintos ir sukurtos ugdymo erdvės ne tik grupėse, bet ir kieme, koridoriuose.  Ugdymo aplinka papildyta žaislais, lavinamosiomis priemonėmis, atitinkančiomis šiuolaikinius reikalavimus.  Gerės pedagogų ir kitų darbuotojų kompiuterinio raštingumo žinios. Kiekvienoje grupėje atnaujinta kompiuterinė technika. O tai leis kokybiškai planuoti ugdomąją veiklą. Šios sąlygos užtikrins kvalifikuotą pedagogų darbo rezultatą.  Parengtų projektų dėka bus pagerinta įstaigos finansinė būklė ir didės materialinis apsirūpinimas. | | Valstybės lėšos ir tėvų įnašų lėšos, 2 proc. panaudojimas  Valstybės ir biudžeto lėšos  Projektų lėšos | | 2019-2022  2019-2022  2019-2022 | | |

|  |  |  |  |  |  |
| --- | --- | --- | --- | --- | --- |
| **Programa** | **Strateginio tikslo pavadinimas** | | | | |
| **3** | **Įstaigos bendradarbiavimo su šeima plėtotė.** | | | | |
| **Strateginio tikslo aprašymas.**  Bus svarbu palaikyti savitarpio supratimo ir bendradarbiavimo atmosferą tarp šeimos ir ugdymo įstaigos, nuolat tirti ir gilintis į įstaigos teikiamų paslaugų poreikį ir kokybę. Tėvų informavimas ir konsultavimas vyks pagal naują modernizuotą tėvų konsultavimo sistemą (dėl vaikų pasiekimų ir jų vertinimo). Bus sudarytos kuo palankesnės sąlygos efektyvesniam tėvų įsitraukimui į ugdymo(si) procesą ir jo tobulinimą. | | | | | |
| **Uždaviniai** | | **Esamas rodiklis** | **Planuojamas rezultatas** | **Išteklių poreikis** | **Laikas** |
| 3.1. Nuolat reflektuoti ir tirti įstaigos teikiamų paslaugų poreikį ir kokybę.  3.2.Tobulinti pedagogų ir tėvų veiklos dermę, skatinant vaiko pasiekimus ir juos vertinant.  3.3.Skatinti aktyvesnį tėvų įsitraukimą į vaikų ugdymo(si) procesą. | | Lopšelyje-darželyje sistemingai vykdoma teikiamų paslaugų poreikio ir kokybės analizė. Atliekama rezultatų refleksija, numatomos rekomendacijos.  Dar reikalinga tobulinti teikiamų paslaugų kokybę.  Lopšelyje-darželyje palaikomas nuolatinis bendradarbiavimas su vaikų tėvais. Pedagogai skatina tėvus domėtis vaikų pasiekimais, aptaria juos, teikia praktinių žinių. Specialiųjų poreikių vaikų tėvams pagalbą teikia Vaiko gerovės komisija, tačiau ši pagalba nepakankama. Tėvams vis dar trūksta žinių apie vaiko pasiekimus ir jų vertinimą, emocinio ir socialinio intelekto ugdymą šeimoje. Nepakanka psichologo konsultacijų.  Įstaigoje organizuojamos bendruomenės šventės ir renginiai: sporto, meniniai, sveikatingumo, pažinimo, kai veikia kartu visa šeima ir pedagogai. Šie renginiai labai populiarūs ir patinka visai bendruomenei. Tačiau dar reikalinga tobulinti bendradarbiavimo su šeima metodus, skatinti naujas iniciatyvas, organizuojant bendras šventes, parodas, vakarones bei kasdieninę ugdomąją veiklą. | Analizuojant lopšelio-darželio ugdymo procesą bus numatomi tobulėjimo būdai, vyks įstaigai aktualių klausimų sprendimai.  Atsiras naujų paslaugų įvairovė.  Kokybiškos konsultavimo paslaugos, grįstos bendradarbiavimu, tenkins tėvų ir pedagogų poreikius.  Gilesnės tėvų žinios apie vaikų pasiekimus ir jų vertinimą, leis tikėtis geresnės kokybės.  Lopšelyje-darželyje aktyvės naujų iniciatyvų atsiradimas. Didesnis dėmesys bus skiriamas bendruomenės emocinio intelekto ugdymui, vyraus teigiamas mikroklimatas, šilti tarpusavio santykiai, supratimas ir bendradarbiavimas. Mažės konfliktinių situacijų. Bus patobulinti bendradarbiavimo su šeima metodai. | Žmogiškieji ištekliai  Valstybės ir biudžeto lėšos, žmogiškieji ištekliai  Žmogiškieji ištekliai | 2019-2022  2019-2022  2020-2022 |

**VIII. STRATEGINIŲ PRIEMONIŲ PLANAS**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Priemonė** | **Pasiekimo indikatorius** | | | | | | | **Pasiekimo laikas** | | | | | | | **Atsakingi** |
| **1** | **2** | | | | | | | **3** | | | | | | | **4** |
| * 1. **Kūrybingai ir veiksmingai įgyvendinti ikimokyklinio ugdymo ir priešmokyklinio ugdymo programas.** | | | | | | | | | | | | | | | |
| Ikimokyklinio ugdymo programa ,Kodėlčiukų žingsneliai“  Priešmokyklinio ugdymo(si) bendroji programa. | | Ugdymo programų dermė, sąlygojanti ugdymo(si) kokybę. Visos programos (100 proc.) dera su parengta ikimokyklinio ugdymo programa ir užtikrina ugdymo tęstinumą. | | | | | | | 2019-2022 | | | | | | Mokytojų taryba |
| Metinis įstaigos veiklos planas. | | Kokybiškai vykdomas ugdymo procesas numatytas metiniuose planuose. Ugdomoji veikla pilnai tenkina tėvų lūkesčius ir vaikų poreikius (90-100 proc.) | | | | | | | 2019-2022 | | | | | | Direktorius  Mokytojų taryba  Direktoriaus pavaduotoja ugdymui |
| Ugdymo(si) inovacijos. | | 75 proc. stebimų veiklų bus taikomos naujos ugdymo strategijos; 70 proc. mokytojų panaudos lauko aplinką kaip tyrinėjimo ir eksperimentų laboratorijas; 50 proc. pedagogų taikys STEAM platformos idėjas; 10 proc. įsitrauks į kitų įstaigų organizuojamas inovatyvias veiklas. Taikomi nauji ugdymo metodai leis vaikams stiprinti kūrybines galias. Jie aktyviai dalyvaus idėjų kūrimo procese. | | | | | | | 2019-2022 | | | | | | Direktoriaus pavaduotojai ugdymui ir ūkio reikalams |
| Gerosios patirties skleidimas bei dalijimasis. | | Kiekvienas pedagogas dalijasi gerąja patirtimi rajone, respublikoje ar savo įstaigoje, taip tobulindami savo bendravimo kompetencijas. 90 proc. pedagogų stebės 2-3 kolegų veiklas, 1-2 pedagogai dalyvaus kasmet respublikinėse konferencijose su pranešimais, įstaiga organizuos 1-2 rajoninius renginius. | | | | | | | 2019-2022 | | | | | | Mokytojų taryba |
| * 1. **Užtikrinti ankstyvojo, ikimokyklinio ir priešmokyklinio amžiaus vaikų visapusišką asmenybės raidą.** | | | | | | | | | | | | | | | |
| Vaikų pasiekimų ir pažangos vertinimo sistema. | | | Vertinimas vyksta 2 kartus per metus, vaikų pažanga aptariama mokslo metų pabaigoje Mokytojų taryboje (gegužės mėn.), su tėvais pasiekimai aptariami 1 kartą per metus. Nuolatinė refleksija vaikų pažangos ir pasiekimų klausimais padės tobulinti ugdymo procesą. | | | | | | | 2019-2022 | | | | | Grupių pedagogai, direktoriaus pavaduotojas ugdymui. |
| Gabių ir specialiųjų ugdymo(si) poreikių vaikų ugdymo įgyvendinimas pagal naujai sukurtus aprašus-rekomendacijas. | | | Sudarytos kokybiškos sąlygos gabių vaikų ir specialiųjų poreikių vaikų individualizuotam ugdymui.  20 proc. ugdomosios veiklos skiriama individualiam darbui su vaiku.  Pedagogai naudojasi parengtomis rekomendacijomis (gabių ir spec.poreikių vaikų ugdymui) | | | | | | | 2019-2022 | | | | | Direktoriaus pavaduotojas ugdymui |
| Sveikatinimo ir sporto projektų vykdymas. | | | Prevencinės sveikos gyvensenos programos sukūrimas ir įgyvendinimas. Sporto užsiėmimų plėtotė: kūno kultūros užsiėmimai vyksta 2 kartus per savaitę. Užtikrinamos saugios vaikų ugdymo sąlygos, atitinkančios higienos reikalavimus. | | | | | | | 2019-2022 | | | | | Direktorius, direktoriaus pavaduotojai,  Sveikatos priežiūros specialistas |
| Projektai, edukacinės valandėlės ne įstaigos erdvėse, išvykos. | | | Kiekviena ikimokyklinio ir priešmokyklinio ugdymo grupė organizuoja ugdomąją veiklą kitose erdvėse ne mažiau kaip 3-4 kartus per metus. | | | | | | | 2019-2022 | | | | | Direktoriaus pavaduotojas ugdymui. |
| 1**.3.** **Siekti nuolatinio pedagogų ir kitų darbuotojų profesinio tobulėjimo, telkti veiklią ir atsakingą bendruomenę.** | | | | | | | | | | | | | | | |
| Kūrybinės darbo grupės, komandos. | | | Bus plėtojamas komandinis darbas, grįstas lyderyste, kūrybiškai taikant inovatyvius ugdymo metodus. Įgyvendinami pradėti projektai: Suomijos ,,START“, Slovėnijos ,,Pasakyk pasauliui labas“. | | | | | | | 2019-2022 | | | | | Direktorius, direktoriaus pavaduotojas ugdymui. |
| Pedagogų ir kitų darbuotojų kvalifikacijos tobulinimo programos rengimas ir įgyvendinimas. | | | 20 proc. pedagogų įgis aukštesnes kvalifikacines kategorijas.  Pedagogai ir vadovai tobulina savo kvalifikaciją ne mažiau kaip 5 dienas per metus (nuotoliniu ar tiesioginiu būdu). Visi pedagogai vieną kartą per metus išklauso EQ seminarą.  Aptarnaujantis personalas gilina savo žinias per metus 1-3 seminaruose pagal savo darbo specifiką. Įstaiga įsijungia į respublikinę Darželių bendrystės erdvę, kurioje per metus dalyvauja 10-14 pedagogų įvairiose akredituotose programose. | | | | | | | 2019-2022 | | | | | Direktorius, direktoriaus pavaduotojai ugdymui ir ūkio reikalams |
| Bendruomenės telkimas bei įstaigos tradicijų palaikymas. | | | Aktyvės įstaigos savivaldos institucijų veikla, vyks bendruomenės susitelkimas.  2-3 renginiai per metus vykdomi visai bendruomenei.  1-2 iniciatyvas įgyvendina savivalda. | | | | | | | 2019-2022 | | | | | Direktorius |
| **2.1.Kurti funkcionalią ugdymo(si) aplinką, atnaujinant ją vaiko amžių ir galimybes atitinkančiomis ugdymo(si) priemonėmis ir žaislais.** | | | | | | | | | | | | | | | |
| Ugdymo bazės modernizavimas ir atnaujinimas. | | | | Kiekviena grupė įsigyja po komplektą robotikos, STEAM priemonių, interaktyvių žaislų. Įsigytos šiuolaikinės kokybiškos priemonės panaudojamos įvairiapusiam vaiko ugdymui(si). Kiekviena grupė kasmet atnaujina po 1 ugdomąją erdvę. | | | | | | | 2019-2022 | | | | Direktorius |
| Modernizuotos lauko erdvės, papildant jas natūraliomis gamtinėmis priemonėmis. | | | | Įruošti 2-3 fizinį aktyvumą skatinantys įrengimai pagal ,,lauko darželio“ idėjas; įrengta lauko erdvė vaikų tyrinėjimams ir eksperimentams gamtoje atlikti. Vaikai patirs tyrinėjimo ir atradimų džiaugsmą. | | | | | | | 2019-2022 | | | | Direktoriaus pavaduotojas ūkio reikalams |
| Sporto salės inventoriaus papildymas. Naujų erdvių darželio koridoriuose įrengimas. | | | | Įrengtos 2-3 ugdymo erdvės (laikinos ar nuolatinės) įstaigos koridoriuose. Naujų erdvių atsiradimas skatins vaikų aktyvumą.  Kasmet papildomas sporto inventorius už 300 eur. | | | | | | | 2019-2022 | | | | Direktorius, direktoriaus pavaduotojas ugdymui |
| Grupių minkštos dangos (kilimų) pakeitimas pagal higienos normatyvus. | | | | 6 grupių aprūpinimas tatamiais. | | | | | | | 2019-2022 | | | | Direktoriaus pavaduotojas ūkio reikalams |
| Įstaigos aprūpinimas valymo, skalbimo priemonėmis. | | | | Švari, tvarkinga užtikrinanti higienos ir saugumo normas atitinkanti vaikų ugdymo sąlygas aplinka. | | | | | | | 2019-2022 | | | | Sveikatos priežiūros specialistas. |
| **2.2.Modernizuoti pedagogų darbą ir tobulinti pedagogų kompiuterinio raštingumo kompetenciją.** | | | | | | | | | | | | | | | |
| Laipsniškai atnaujinti grupių kompiuterius, įsigyti papildomai planšečių ir kitos reikiamos IT įrangos. | | | | | Atnaujinti visų grupių kompiuteriai, grupės papildytos kita reikiama IT įranga. Įstaiga kasmet įsigis interaktyvių ugdymo programų. | | | | | | | 2019-2022 | | | Direktorius |
| Aktyvinamas kompiuterinių technologijų naudojimas ugdymo procese. | | | | | Šiuolaikinių technologijų ugdymui ir turinio planavimui, įstaigos veiklos reprezentavimui naudojimas.  50 proc. IKT naudojamos individualiam darbui su vaiku, 30 proc. interaktyvių grindų panaudojimas, tobulinant vaikų judesio korekciją.  Kiekvienos ugdomosios veiklos metu priešmokyklinėse grupėse naudojamos SMART lentos. | | | | | | | 2019-2022 | | | Direktoriaus pavaduotojas ugdymui |
| Savarankiškas įstaigos internetinio puslapio administravimas. | | | | | Naujos internetinės svetainės sukūrimas. Informacijos pateikimas ne tik bendraujant, bet ir naudojant IKT. | | | | | | | 2019-2020 | | | Direktoriaus pavaduotojas ugdymui |
| Aktyvus video tilto pagalba bendravimas su socialiniais partneriais. | | | | | 1-2 kartus per metus projektų metu vyksta bendravimais su socialiniais parneriais iš kitų respublikos miestų ar užsienio video tilto būdu (Skype pagalba) | | | | | | | 2019-2022 | | | Direktorius |
| **2.3. Efektyviai rengti projektus finansinei paramai gauti.** | | | | | | | | | | | | | | | |
| Efektyvus projektų rengimas finansinei paramai gauti. | | | | | | Įstaiga kasmet parengs 1-2 paraiškas projektams finansinei paramai gauti. Tai sudarys sąlygas labiau modernizuoti ugdymo procesą ir įrengti naujas erdves. Kasmet 10-15 pedagogų įsitrauks į projektų įgyvendinimą. | | | | | | | 2019-2022 | | Direktorius |
| **3.1.Nuolat reflektuoti ir tirti įstaigos teikiamų paslaugų poreikį ir kokybę.** | | | | | | | | | | | | | | | |
| Anketos, apklausos, tėvų lūkesčių tyrimai. | | | | | | | Įvairiapusė informacijos sklaida skatina iškilusių problemų sprendimą. Didėja atsakomybė už vaikų ugdymą ir ugdymąsi. Vyksta partneriškas pedagogų ir tėvų bendradarbiavimas, tėvų poreikių tenkinimas.  Atliekami 1-2 tyrimai per metus siekiant įvertinti veiklos kokybę. | | | | | | | 2019-2022 | Direktorius |
| Bendradarbiavimas su socialiniais partneriais. | | | | | | | Sudaroma galimybė lanksčiau bendrauti ir bendradarbiauti už įstaigos ribų, organizuojant įvairius renginius, konsultacijas tėvams, pedagogams ir vaikams. Kasmet organizuojama ,,atvirų durų“ savaitė. | | | | | | | 2019-2022 | Direktorius, direktoriaus pavaduotojas ugdymui |
| **3.2.Tobulinti pedagogų ir tėvų veiklos dermę, skatinant vaiko pasiekimus ir juos vertinant.** | | | | | | | | | | | | | | | |
| Bendradarbiavimo su tėvais sistemos tobulinimas ir įgyvendinimas. | | | | | | | Įstaigoje įgyvendinama veiksminga šeimos ir įstaigos bendravimo ir bendradarbiavimo sistema, joje numatyti būdai ir formos pilnai tenkina tėvų lūkesčius. | | | | | | | 2019-2022 | Direktorius |
| Visuotiniai, grupių tėvų susirinkimai, atvirų durų dienos, bendros šventės, parodos. | | | | | | | Per mokslo metus vyks 6-8 informaciniai bei 3-4 šviečiamojo pobūdžio renginiai tėvams ir bendruomenei. Tikimasi, kad bent 20 proc. tėvų taps aktyvesniais bendruomenės nariais.  10 proc. laiko pagalbos specialistai skirs tėvams įvairių konsultacijų metu. | | | | | | | 2019-2022 | Direktorius |
| **3.3. Skatinti aktyvesnį tėvų įsitraukimą į vaikų ugdymo(si) procesą.** | | | | | | | | | | | | | | | |
| Bendrų projektų kūrimas. | | | | | | | Įvairios bendravimo ir bendradarbiavimo formos leidžia pasiekti gilesnį abipusį pažinimą ir skatina šeimų aktyvumą bei padeda tenkinti šeimos poreikius.  Vykdomi 2-3 projektai su tėvais. | | | | | | | 2019-2022 | Direktorius, direktoriaus pavaduotojas ugdymui |

**IX. STRATEGINIO PLANO ĮGYVENDINIMAS**

Strateginio veiklos plano įgyvendinimo stebėseną vykdo įstaigos direktoriaus įsakymu sudaryta Strateginio plano rengimo grupė (koordinatorė – direktorė Lina Kymantienė) bei veiklos įsivertinimo grupė.

Įgyvendinant strateginį planą rengiami metiniai 2019, 2020, 2021, 2022 veiklos bei ugdymo planai. Veiklos detalizuojamos įstaigos tarybos, mokytojų tarybos, ikimokyklinių ir priešmokyklinių mokytojų ilgalaikiuose planuose, darbo grupių, komisijų bei mėnesių veiklos planuose.

Strateginis planas koreguojamas atsižvelgiant į laukiamų rezultatų pasiekimą ir lopšelio-darželio veiklos kokybės įsivertinimo duomenis bei kitų tikrinančių institucijų pateiktas ataskaitas, išvadas, pasiūlymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_